لیموٹریجن

لیموٹریجن Lamotrigine، جو برانڈ نام Lamictal کے تحت فروخت کی جاتی ہے، ایک ایسی دوا ہے جو مرگی کے علاج اور بائی پولر ڈیپریشن میں موڈ کو مستحکم کرنے کے لیے استعمال ہوتی ہے۔  مرگی کے لیے، اس میں فوکل دورے، ٹانک-کلونک دورے اور لینوکس۔گیسٹاٹ علامات Lennox-Gastaut Syndrome شامل ہیں۔  دو قطبی خرابی bipolar disorder کی شکایت میں، لیموٹریجن کو شدید یاسیت کا قابل اعتماد علاج نہیں دکھایا گیا ہے۔ لیکن بائپولر ڈس آرڈر کے مریضوں کے لیے جو فی الحال علامتی نہیں ہیں، یہ ڈپریشن کی مستقبل کی اقساط کے خطرے کو کم کرنے میں کارگر ثابت ہوتی ہے۔ 

عام ضمنی اثرات میں متلی آنا، نیند آنا، سر درد، الٹی، ربط کے ساتھ پریشانی اور خارش شامل ہیں۔  سنگین ضمنی اثرات میں خون کے سرخ خلیات کی ضرورت سے زیادہ توڑ پھوڑ،، خودکشی کا بڑھتا ہوا خطرہ، جلد کا شدید رد عمل ( Stevens-Johnson syndrome ) اور الرجک رد عمل شامل ہیں، جو مہلک ہو سکتے ہیں۔  لیموٹریجن ایک فینائل ٹرایازن ہے، جو اسے کیمیائی طور پر دوسری ضد اختلاج دوائیوں سے مختلف بناتی ہے۔  اس کا عمل کرنے کا طریقہ کار واضح نہیں ہے، لیکن ایسا لگتا ہے کہ یہ نیورون میں وولٹیج سے حساس سوڈیم چینلز اور وولٹیج گیٹڈ کیلشیم چینلز کے ذریعے حوصلہ افزا نیورو ٹرانسمیٹر کے اخراج کو روکتا ہے۔  

لیموٹریجن کو پہلی بار سنہ 1991ء میں آئرلینڈ میں مارکیٹ کیا گیا تھا اور اسے سنہ 1994ء میں ریاستہائے متحدہ میں استعمال کے لیے منظور کیا گیا تھا۔   یہ عالمی ادارہ صحت کی ضروری ادویات کی فہرست میں شامل ہے۔  سنہ 2020ء میں، یہ ریاستہائے متحدہ میں سب سے زیادہ تجویز کردہ 62 ویں دوا تھی، جس کے ایک کروڑ سے زیادہنسخے تجویز کیے گئے۔  

 حوالہ جات 

زمرہ:عالمی ادارہ صحت کی بنیادی ادویات
زمرہ:نامیاتی صفرینات